Էմմա Բանթոն

Էմմա Լի Բանթոն (անգլ.՝ Emma Lee Bunton, հունվարի 21, 1976(1976-01-21), Finchley, Բարնեթ, Մեծ Լոնդոն, Անգլիա, Միացյալ Թագավորություն), բրիտանացի երգչուհի, երգերի հեղինակ և հաղորդավարուհի։


== Կենսագրություն ==
Հաջողության հասել է 1990-ական թվականների կեսին, որպես Spice Girls գըրլզ-բենդի անդամ։

2000 թվականի վերջին, խմբի լուծարումից հետո Բանթոնը զբաղվել է մենակատարի իր կարիերայով։ Նրա առաջին՝ «A Girl Like Me» սկավառակը թողարկվել է 2001 թվականին «Virgin Records» ստուդիայում և վաճառվել է 750 հազար օրինակ։ 2003 թվականի դեկտեմբերի 18-ին թողարկվել է Էմմա Բանթոնի երկրորդ միանձնյա «Free Me» ալբոմը, որը մեծ հաջողություններ ունեցավ Մեծ Բրիտանիայում, Գերմանիայում, Իտալիայում, Նիդերլանդներում, Լեհաստանում, և Ճապոնիայում և վաճառվել է ավելի քան 2.3 միլիոն օրինակով։ Որպես սկավառակին աջակցություն 2004 թվականին Բանթոնը ունեցել է միանձնյա համերգներ Եվրոպայում, ԱՄՆ-ում և Ասիայում։ 2006 թվականի դեկտեմբերի 1-ին թողարկվել է նրա երրորդ միանձնյա ալբոմը՝ «Life In Mono» անվանումով (վաճառվել է մոտ 500 հազար օրինակ)։
2007 թվականի օգոստոսին Էմման տղա է ունեցել, ում անվանել են Բո Լի Ջոնս (անգլ.՝ Beau Lee Jones)։ 2011 թվականի մայիսի 6-ին Բանթոնը որդի է ունեցել, ում կոչել են Տաթե (Tate)։
2008 թվականին եղել է «The X Factor» շոուի ժյուրի։ 2010 թվականին եղել է հաղորդավար բրիտանական «Don’t Stop Believing» տաղանդների շոուում։ 2010-2012 թվականներին եղել է «Պարիր սառույցի վրա» շոուի ժյուրի։
2012 թվականի օգոստոսի 12-ին Էմման և խմբի մյուս անդամները միասին ելույթ են ունեցել Լոնդոնում կայացած Օլիմպիական խաղերի փակման միջոցառման ժամանակ։ 2012 թվականի նոյեմբերի 11-ին թողարկվել է Էմմայի և Մելանիա Սիի միասնական «I Know Him So Well» սինգլը, Մելանիայի նոր «Stages» ալբոմի համար։
2009 թվականից Էմման աշխատում է որպես DJ բրիտանական Heart ռադիոկայանում։


=== 2001-2002․ A Girl Like Me ===
Նրա «A Girl Like Me» առաջնաելույթային ալբոմը թողարկվել է Մեծ Բրիտանիայում 2001 թվականի ապրիլի 16-ին Virgin Records լեյբլ հովհանու ներքո։ Ալբոմը զբաղեցրել է չորրորդ հորիզոնականը UK Albums Chart հիթ֊շքերթում՝ առաջին շաբաթվա ընթացքում վաճառվելով 21 500 օրինակ։ Իսկ «What Took You So Long?», «Take My Breath Away» և «We’re Not Gonna Sleep Tonight» սինգլները օգնել են ալբոմին մնալ UK Albums Chart հիթ֊շքերթում մի քանի շաբաթ։ 2001 թվականի սեպտեմբերի 7-ին «A Girl Like Me» ալբոմը հավաստագրվել է որպես ոսկե սկավառակ British Phonographic Industry-ի աջակցության, քանի որ այդ ընթացքում արդեն վաճառվել էր ալբոմի 100 000 օրինակ, ինչպես նաև ալբոմը զբաղեցրել է 147-րդ հորիզոնականը 2001 թվականին Մեծ Բրիտանիայում ամենավաճառավող ալբոմների ցանկում։ Սկավառակը նաև լավ է վաճառվել Լատինական Ամերիկայում (օրինակ՝ Բրազիլիայում, Արգենտինայում, Չիլիում) և Հյուսիսային Ամերիկայում։
Ալբոմը բարձր հորիզոնականներ է զբաղեցրել հիթ֊շքերթներում՝ «What Took You So Long?», «What I Am», «Take My Breath Away» և «We’re Not Gonna Sleep Tonight» սիգնլների շնորհիվ։ Virgin-ը Էմմայի հետ պայմանագիրը չեղարկել է 2002 թվականին վերջին «We’re Not Gonna Sleep Tonight» սինգլի վաճառքների քիչ քանակի պատճառով, որը հայտնվել է 20-րդ հորիզոնականում բրիտանական հիթ֊շքերթներում։


== Սկավառակագրություն ==
Փակագծերում ներկայացված է տվյալ ալբոմի ամենաբարձր հորիզոնականը Միացյալ Թագավորության հիթ֊շքերթներում։

2001 - A Girl Like Me (#4)
2004 - Free Me (#7)
2006 - e In Mono (#6


== Հոլովակագրություն ==


== Ֆիլմագրություն ==


== Ծանոթագրություններ ==


== Արտաքին հղումներ ==
emmabuntonofficial.com Էմմա Բանթոն. պաշտոնական կայք (անգլ.)
Էմմա Բանթոն Internet Movie Database կայքում
Биография Эммы Бантон